Biológia kollokviumi tételek

Közeg. Felügyelő I. évfolyam I. félév

1. tétel:  Az élő anyag fogalma, megközelítések, életjelenségek és kritériumok alapján. 

              Evolúció.

Az az élőlény, amely életjelenségeket mutat: anyagcsere, mozgás, növekedés, ingerlékenység, szaporodás, öröklődés. 

Abszolút kritériumok:
1. az élő rendszerek úgynevezett egységrendszerek, amely azt jelenti, hogy tulajdonságaik nem írhatók le az alkotórészek tulajdonságainak összegzésével, és az alkotórészek sem mutatják az egész tulajdonságait.

2. az életprogram birtoklása nem más, mint olyan alrendszer jelenléte, amely    teljes rendszer felépítésére és működésére vonatkozó információkat tartalmazza, tárolja. Ez a DNS.
3. az élőlények anyagcserét folytatnak, környezetükkel állandóan energia és anyagforgalmat bonyolítanak le. Mivel anyagot is vesznek fel környezetükből, ezért termodinamikailag nyílt rendszerek.
4. az élő rendszer belső folyamatai úgy rendeződnek össze, hogy az élő anyagot nagyfokú stabilitással jellemzi. Következménye az egyensúlyi állapot.
5. a harmonikus, összehangolt működés feltétele a szabályozottság, amely biokémiai folyamatok útján valósul meg. A biológiai folyamatok jelentős része mint pl.: növekedés, egyedfejlődés, törzsfejlődés stb. vezéreltséget is igényel, amely szintén molekuláris mechanizmusok útján valósul meg. 

Potenciális életkritériumok:

1. a növekedés és szaporodás nem kritériumai az élő állapotnak, de az élővilág fennmaradásához, fejlődéséhez, nélkülözhetetlenek.

2. az öröklődő változásokra való képesség, amely során az utódokban olyan tulajdonságok is megjelennek, amely az elődökétől eltérőek.

3. az élővilág fennmaradása szempontjából életkritérium a halandóság. Sem az élő állapot, sem az egyedi élet megszűnésének nem kritériuma a halál.

Fizikai, kémiai evolúció:

Az élő szervezet közreműködése nélkül, abiogén módon jöttek létre azok az építőkövek, alapvegyületek, (aminosavak, cukrok, purin vagy pirimidin bázisok), amelyek az élőlények szervezetét felépítik. Az ősrobbanást követően kb. 0,7 millió év múlva univerzumunk fő tömegét hidrogén és hélium alkotta. Naprendszerünk kb. 10 milliárd éve a harmadik csillagfejlődési periódusban született. Kémia reakciók eredményeként szén-monoxid, szén- dioxid, ciánvegyületek, víz, egyszerű cukrok, aminosavak keletkeztek és keletkeznek. Az élet megjelenése a Földön nem véletlenszerű, hanem része az univerzum működésének. Az ősi Föld atmoszférája erősen redukáló jellegű, volt. Molekuláris oxigént nem, de szén- monoxidot, szén- dioxidot, vízgőzt, hidrogént, kénhidrogéneket tartalmazott. Ultraibolya sugárzás hatására és folyékony halmazállapotú víz jelenlétében adottak voltak a feltételek a monomerek keletkezéséhez.
Miller kísérlet:

Az ősatmoszféra feltételezett anyagaiból sikerült aminosavakat, egyszerű cukrokat, nukleotidokat is előállítani.

Nyersanyag: CH 4, NH3, H2, H2O

Energiaforma: elektromos áram

Termék: aminosavak, szerves savak.

Prebiológiai evolúció:

A molekuláris evolúció végterméke a sejt. A sokféle vegyület halmaza azonban még nem élő rendszer. Koacervátum (Operin és munkatársai) lehetett egy olyan evolúciós láncszem, amelyből az élő rendszerek kialakultak, de azonban a kémia és biológia határán álló komplex, evolúciós szerveződési rendszerek közül a Gánti- féle önreprodukáló chemoton modell az , amely az élő állapotra jellemző ismérveknek a leginkább eleget tesz. Kulcsa az autokatalitikus körfolyamat ( környezetből felvett anyagokból → körfolyamat komponensei→ hulladék kibocsátása mellett) A chemoton az a legegyszerűbb rendszer, amely már mutatja az élőre jellemző tulajdonságokat, ezért biológiai minimálrendszernek is nevezhetjük. Ez egy igen stabil rendszer.

Biológiai evolúció:

A biológiai evolúció kezdetei lépései, az egysejtűek evolúciójának fázisai, többé- kevésbé nyomon követhető a ma élő sejtek molekuláris biológiai és biokémiai vizsgálatával. A ma élő egysejtűeket két csoportra oszthatjuk, prokarióták és eukarioták. Az oxigénnel szembeni viselkedés jelzi az evolúció fokozatait. Az obligát anaerobok a teljesen oxigénmentes környezetet igénylik, míg a fakultatív anaerobok nemcsak oxigén jelenlétében, de oxigénmentes környezetben is jól fejlődnek, szaporodnak. A legtökéletesebben az aerob prokarióták  alkalmazkodnak. Az aerob út volt a korábbi energiaszolgáltató folyamat. 2,3 millárd éve már figyelemre méltó volt az oxigén mennyisége a levegőben.

2.tétel:  Prokarióta – eukarióta összehasonlítás. Autogén, endoszimbionta elmélet.

Prokarióták: (baktériumok, cianobaktériumok vagy kékes-zöld algák)

· kisebb méretűek (n. mikrométer)

· alakjuk gömb vagy pálcika
· fallal és membránnal körülvett sejtek (peptidoglikán), belső membrán nincs.
· sejtosztódással szaporodnak.
· örökítőanyag a DNS (cirkuláris DNS, plazmidok, millió bázispár)
· riboszómák szabadon úsznak a citoplazmában
· heteotróf  táplálkozásúak
· kész szerves anyagot használnak fel.
· sejtmag nélküliek

· fotoszintetizáló prokarióták (szervetlen molekulákat vett fel, fényenergia segítségével szervessé alakította)szervetlen →  UV szükséges → szerves (+O2 keletkezik)
Elkezdenek alkalmazkodni az oxigén jelenlétéhez.

Eukarioták:

· nagyobb méretűek (10 – 100 mikrométer)
· alakjuk változatos

· sejtfal nincs.
· sejtmaggal rendelkeznek
· genetikai apparátus ( lineáris DNS, milliárd bázispár)
· belső membránrendszere van.

· mitózissal, meiózissal szaporodnak
· autotróf táplálkozásúak ( szervetlen molekulákat is képesek felvenni.)
Kompartmentalizáció:

A sejtet kívülről a plazmamembrán borítja, ez elválasztja a külső környezetétől. A membrán szerkezete és működése biztosítja a sejt egyes alkotórészeinek önállóságát. Megteremti a lehetőséget a sejten belüli információáramlásnak. A belső membránok gyűrődései felületnövekedést eredményeznek. A lejátszódó kémiai folyamatok során különböző molekulákat kötnek meg felületükön, különböző tereket választanak el egymástól ( víz- lipid fázis) részt vesznek a sejtműködéshez nélkülözhetetlen , de a sejtre nézve káros komponensek körülhatárolásában, becsomagolásában, szállításában. A sejten belüli membránok elkerített tereket hoznak létre a sejt belsejében. Ez teszi lehetővé, hogy térben és időben egymástól független sejtélettani, citokémiai és más folyamatok játszódjanak le a sejt különböző részeiben. Az így kialakult zsák-, hólyag-, vagy csőszerű tereket KOMPARMENT- eknek  nevezzük.

Elengedhetetlenül fontos a sejten belüli emésztéshez, a lebontó enzimek zavartalan működéséhez a lizoszómákon belül, valamint a sejt elöregedett és a természetes elhasználódás következtében degenerálódott, már működőképtelen alkotórészeinek beburkolásában, elszállításában.

Autogén elmélet:

A sejt saját maga gondoskodik tápanyagfelvételéről. Sejthártyájából lefűződések kerülnek a membránba. A lefűződések elkezdik körülvenni a prokarióta sejt DNS- ét. Létrejön a sejtmag, amely a belső membránon alakul ki.

Endoszimbionta elmélet:

A prokarióta bebújik az eukarióta sejt plazmájába. A prokarióta szolgáltatta a plazmát és ez szimbiózisba került egy aerob baktériummal. Az aerob baktérium később önállóságát vesztve integrálódott, és belőle jöttek létre a mitokondriumok. Gyűrű alakú kromoszómája és alapanyagának merev, gélszerű állapota, a benn folyó fehérjeszintézis, mind- mind a baktériumokra jellemző sajátosság. A csillók, ostorok a sejtközpont mozgatóapparátusaként integrálódtak. Ezekből a mozgékony aerob sejtekből származtathatók az állatok és a gombák. Egy fotoszintetizáló alga szimbiózisával, a kloroplasztisz sejtszervecskévé  alakulása indulhatott meg. 

Prokarióták ma élő képviselői: bakériumok, kék algák (cianobaktériumok)

Sejtalkotók:

Sejthártya: (külső membrán) foszfatidok találhatók benne. Nagy mennyiségű fehérje is található benne. A fehérje nagy része teljesen beépül ( integráns), kisebb része perifériás, nem süllyed bele teljesen.

Feladata:

· sejtfalak meghatározása

· védelem

· transzportfolyamatok biztosítása

Glycocalix(sejtburok): A sejtmembránt kivülről borítja. Glikoproteinekből, glikolipidekből és proteoglikánokból áll.

· Glikoprotein: különböző hosszúságú szénhidrát oldalláncokkal bíró fehérje-, illetve lipidmolekulák. Elsősorban a sejtmembrán fehérjéinek szerkezetét rögzítik, irányítják a molekulák elrendeződését.
· Glikolipidek: különböző hosszúságú szénhidrát oldalláncokkal bíró fehérje-, illetve lipidmolekulák. Képesek különböző anyagok megkötésére. Receptorfunkciót is betöltenek.
· Proteoglikánok: könnyen leválaszthatók a sejt felszínéről. Ide tartoznak a fibronektinek, melyeknek szerepük van a sejtek letapadásában, illetve összetapadásában.
Glycocalix feladata:

· védelem

· sejtek kommunikációja (receptorok)

· részt vesz az anyagtranszportban

· ingerfelvevő és ingerületvezető szerepe van.

Endoplazmatikus retikulum (belső membrán): membrán rendszerből kialakult labirintus.

· Granuláris (durva felszínű ) riboszómákat tartalmazza, fehérjeszintézis a feladata.

· Agranuláris (sima felszínű) fehérjéken kívül bármilyen más anyag előfordulhat bennük. Feladata a szteroidszintézis, méregtelenítés, cukor előállítás, Ca raktár

Golgi- apparátus( belső membrán): a sejtmag közelében elhelyezkedő membránrendszer. Membránokból kialakult zsákocskák. Párhuzamos, szabályos szerkezet,azok között kis hólyagok. Transzport folyamatokat biztosít. Negyedleges fehérje szerkezet kialakítása.

Mitokondrium: kisebb külső hártyában nagyobb belső hártya. Ebben található a DNS. Alapállomány (mátrix) alakul ki. Belső membránrendszer itt zajlik le a  biológiai oxidáció glükózból ATP (energia).3 folyamat:

· glikolízis→ sejtplazmában játszódik.

· citrátciklus→ mitokondrium mátrixában.

· Terminális oxidáció→ mitokondrium belső membránrendszerében.

3.tétel: Biokémia I. Lipidek, fehérjék

Neutrális zsírok(trigliceridek): ( pl.: libazsír, olívaolaj stb.) A glicerinnek valamilyen páros szénatomszámú zsírsavval alkotott észterei. 16 és 18 szénatomot tartalmazó telített zsírsavak, a palmitin- és a sztearinsav a leggyakoribb alkotórész. 

Biológiai szerepük:
· tartalék tápanyagok

· vitaminok oldószerei

· hőszigetelők.

A keletkezett zsírmolekula kifelé apoláros. A molekula az észterkötés helyén hidrolízissel felbontható.

Foszfatidok: (a 3. elem nem zsírsav, hanem foszforsav). A biológiai membránok alkotórészeiként jelentős vegyületcsoportjai a lipideknek. Az alkotórészek poláros tulajdonságúak, szemben az apoláros zsírsavval. Poláros a molekulának az a része, amelyikben a foszforsav képez észtert a glicerinnel. Az ilyen úgynevezett amfipaktikus molekulák vizes fázis felületén határhártyákat, a vizes fázisban apoláros végeikkel egymás felé fordulva micellákat képeznek. A kolloidok stabilizálásában is szerepet játszanak.

Hidrofób → apoláros (zsírsav), Hidrofil → poláros (foszforsav)

Szteroidok: ( gyűrűs szteránváz jellemzi pl.: koleszterin, D vitamin, epesav, nemi hormonok). A szteránvázhoz különféle csoportok kapcsolódhatnak.

Karotinoidok: nyílt szénláncok jellemzik. Minden második kötés kétszeres. Konjugált kettős kötés. Fotoszintézist biztosítják. (pl.: A vitamin, karotin)

β karotin vegyület: minden második kötés kétszeres. (lásd.: tk. 24. oldal)

Peptid kötés (rajzzal): karboxil és aminósav csoport között jön létre. (lásd. tk. 25. oldal)

Aminósav szerkezet (20 féle): 2 funkciós csoport az (ez az állandó rész)

         COOH karboxilcsoport

Az oldallánc lehet apoláros szénhidrogén típusú (glicin, alamin, valin, leucin), tartalmazhat hidroxilcsoportot ( szerin, treanin), - SH- csoport formájában ként (cisztein, metionin). A savas jellegű COOH atomcsoportot tartalmazókon kívül ( aszparginsav, glutaminsav), bázikus jellegűek ( arginin, lizin, hisztidin) vagy aromás gyűrűt tartalmazók (fenil- alanin, triptofán).

Elsődleges szerkezet: aminósav sorrend határozza meg ( aminósav szekvencia).

Másodlagos szerkezet: a fehérjemolekulák hosszú peptidláncai az α- szénatom kötése körüli forgással különböző térbeli helyzeteket vehetnek fel. A térbeli elhelyezkedésre 2 féle szerkezeti egység jellemző:

· α- hélix → amelyben a peptidlánc egy csavarmenet vonulatát követi. A hélix szerkezetet hidrogénkötések rögzítik. A hidrogénhidak két láncrészlet NH, illetve CO- csoportját kapcsolják össze.

· β- lemez szerkezet → amelyben a polipeptidlánc- szakaszok fekszenek egymás mellett. Az egymás melletti szálakat hidrogénkötések kapcsolják össze.

A másodlagos szerkezet a polipeptid lánc α- hélix és β- lemez módon való hajtogatódása.

Harmadlagos szerkezet: másodlagos szerkezeti elemek térbeli elrendeződése, további felcsavarodása.

Negyedleges szerkezet: A fehérjék egy része több egységből álló óriásmolekulákat alakít ki. Ezeknek az egységeknek a térbeli összekapcsolódása.

Fehérjék típusai:

1. Komformácó ( szerkezet) alapján

· fibrilláris fehérje: csak α hélix vagy csak β redőzettel rendelkezik.

· globuláris fehérje: szakaszok váltakozva az α- hélix és a β- lemez szerkezettel.

2. Összetétel szerint:

· csak aminósavból (egyszerű fehérjék)
· tartalmaznak nem aminósav eredetű alkotórészt is (összetett fehérje)
3. Funkció szerint:
· enzimek, biokatalizátorok: biokémiai folyamatokat lehetővé teszik.
· receptorok: érzékelő molekulák
· struktúrafehérjék: vázat biztosítják (aktin, miozin, kollagén)
· transzportfehérje: szállítófehérjék
· hormonok: ADH, oxitocin
· immunglobulinok: immunrendszer
· mozgás fehérjék
4. tétel: Biokémia II. Szénhidrátok, nukeinsavak:

Monoszacharidok: önálló építőkövei a szénhidrátoknak( egyszerű cukrok). Csoportjai:

· 3 szénatomos a triózok: önmagában nem fordul elő
· 5 szánatomos a pentózok: nukleinsavak felépítésében van szerepe
· 6 szénatomos a hexózok

Legfontosabb a szőlőcukor vagy glükóz. A glükóz lehet α és β glükóz. Sok hidroxil csoport mellett aldehid csoportot tartalmaz (aldóz). A D- fruktóz vagy gyümölcscukor ketoncsoportot tartalmaz (ketóz). (lásd. tk. 22. oldal)

Diszacharidok: két egyszerű cukor (monoszacharid) összekapcsolódásával jönnek létre. Tulajdonságaik attól függ, hogy milyen monoszacharidok alkotják, és ezek mely szénatomjai között alakul ki éterkötés.

· maltóz: két α glükózból
· cellobióz: két β glükozból (ez a két típus önmagukban nem nagyon fordulnak elő)
· laktóz( tejcukor): egy α glükóz és egy galaktóz
· szacharóz(cukor): egy α glükóz és egy fruktóz.
Poliszacharidok: több 100 vagy ezer monoszacharid. Vízben nem oldódnak.

· cellulóz: növényi vázanyag, bontására csak baktérium képes ( cellulózbontó baktérium)

· keményítő: α glükózból alakult ki. Spirális (amiláz) vagy elágazó( amilópektin) szerkezet jön létre.

· glikogén: α glükózból áll, amilópektinhez hasonló szerkezet, állati tartalék tápanyag.

Nukleinsavak: építőkövei a nukeotidok, amelyek  foszforsavból és nukleozidból épülnek fel.(tk. 27. oldal 1-9. ábra) A nukleozidokat ribóz vagy dezoxiribóz és a hozzájuk kapcsolódó purin vagy pirimidinbázisok valamelyike alkotja. Purinbázisok az adenin és a guanin, pirimidinbázisok a citozin, az uracil és a timin.

A mono- és dinukleotidok is nagy biológiai jelentőségűek, mert ide tartoznak az élővilág energiatároló vegyületei, az ATP és származékai, valamint az anyagcsere szállító molekulái, pl.NAD+, NADP+ és a koenzim.

 A polinukleotidoknak  két csoportja van a dezoxiribonukleinsav(DNS) és a ribonukleinsav(RNS).

DNS: elsődleges szerkezetét a nukleotidok egymás utáni sorrendje adja meg.(lásd.tk. 29. oldal 1-11. ábra). A molekula térbeli szerkezete két egymással párhuzamos, de egymással ellenkező irányban futó szálból áll, amelyek egymás mellé csavarodva alakítják a jellegzetes kettős spirált.(tk. 29. old. 1-12. ábra.) Mivel purinbázissal (adenin, guanin) szemben mindig pirimidin (citozin, uracil, timin) foglal helyet, az egyik szál bázissorrendje megszabja a másik szál bázissorrendjét. A DNS kémiai szerkezete rendkívül stabil. Szerkezet lehetőséget ad a megkettőződésre, valamint a  bázissorrend megőrzésére, így a benne tárolt genetikai információ megőrzésére is.

RNS: a DNS-hez képest abban különbözik a szerkezetük, hogy cukorként ribózt és timin helyett uracilt tartalmaznak. Háromféle formájuk ismeretes a hírvivő(mRNS), a szállító(tRNS), és a riboszomális(rRNS).

· Hírvivő(messenger) RNS: a DNS egyik szálán képződik, és annak magban tárolt információját a citoplazmában a riboszómához szállítja.

· Riboszomális RNS: a fehérjeszintézis „ műhelyeit” a riboszómákat építi fel fehérjével kapcsolódva egy nagyobb és egy kisebb alegységet alkotva.

· Szállító( transzfer) RNS: aktivált aminósavakat szállít a fehérjeszintézis helyére.A szár minden tRNS- ben más-más kombinációjú, de kettős spirállá tekeredik. A szárral szembeni „ levélen” található az antikodon, amely komplementer az mRNS megfelelő bázishármasával(kodon).

5.tétel:Citomembrán felépítése, működése, módosulásai

A citomembrán kémiai összetevői lipidek és fehérjék. Aránya sejttípusonként változó. A membránlipidek alapváza a glicerin, ehhez kapcsolódnak a különböző szénatomszámú telített vagy telítetlen zsírsavak, illetve a foszforsavszármazék. A membránlipidek legnagyobb része (55-75%) foszfolipid. Ezek az úgynevezett amfipátiás molekulák, vagyis hidrofób(apoláros) és hidrofil(poláros) molekularészekkel bírnak. 

· Hidrofób molekularész: zsírsavak (pl. sztearinsav) képezik.

· Hidrofil molekularész: foszfatidil-kolinból, foszfatidil-szerinből, foszfatidil- etanolaminból áll (lecitin, foszfoszerin, kefalin)

 A membránban a két egymással szemben álló foszfolipid molekula hidrofób részeivel kapcsolódik egymáshoz, míg a hidrofil részek A membránlipidek kisebb hányadát a neutrális zsírok (15-22%) és a glikolipidek (3-30%) képezik. 

· Neutrális zsírok:  kifelé semleges töltésű molekulák, glicerinből és zsírsavakból( palmitinsav, olajsav) épülnek fel.
· Glikolipidek: foszfolipidből és szénhidráttartalmú poláris molekularészből ( pl.: N- acetil- glülózamin) állnak.
· Koleszterin: szteránvázat tartalmazó lipoidok közé tartozik, fontos szerepe van a membránok merevítésében.

Membránfehérjék:

Két fajtát különböztetünk meg:

· Intrinsic (integráns) fehérje: amelyek a membránba beépülve helyezkednek el. Egy része teljesen átéri a lipidek kettős rétegét (endoproteinek), míg másik csoportjuk kívülről vagy belülről merül bele e lipid kettős rétegébe (ektoproteinek). Az intrinzik fehérjék a membránfehérjéinek kb. 80 %-át képezik. Transzportfolyamatokban játszanak szerepet, de részt vesznek a stabil membránszerkezet kialakításában is.

· Extrinsic (perifériás) fehérje: a membránfehérjék 1/5 részét képezik. A membránról könnyen leválaszthatók. Többségük enzimfehérje, ilyen az ATP- bontó enzim is.
Singer-Nicolson féle folyékony, mozaik membrán modell: ez a modell (tk. 49.old. 2-4.ábra)a membrán alapstruktúrájának a lipid kettős rétegét tekinti, ahol a lipidmolekulák hidrofób molekularészeikkel egymás felé tekintenek. A fehérjék mozaikszerűen helyezkednek el a lipidmolekulák között.A membrán két oldalán különböző típusú és eltérő mennyiségű fehérje található.A fehérjék szintén  képesek mozogni a membránban. Eredményeként hol csoportosan, hol pedig szétszórtan helyezkednek el. Ennek jelentősége van az anyagtranszport- folyamatokban a csatornaképzés miatt, illetve a receptorok működésekor.

Transzportfolyamatok: a sejtmembránban lejátszódó anyagvándorlási módok Két fő típusa van:

· Passzív transzport: diffúzión alapuló részecskemozgások. Az anyag részecskéi (molekulái) a nagyobb koncentrációjú helyről a kisebb koncentrációjú hely felé vándorolnak. A vándorlás sebessége a koncentrációkülönbség nagyságától és a részecskék hőmozgásának mértékétől függ. A részecskék bejutását a fehérjecsatornák segítik elő. A csatornák lehetnek nyitottak vagy zártak. A csatornákon keresztül az anyagok energifelhasználás nélkül képesek átjutni a membránon. Vannak olyan molekulák, amelyek csak úgy jutnak be a sejtbe, hogy hozzákötőnek a membránban elhelyezkedő intrinzik fehérjemolekulához. (pl. egyes gyógyszerek, rövid szénláncú zsírsavak, ketontestek, glükóz stb.)A hordozómolekulával történő szállítási módot facilitált diffúziónak nevezzük.
· Aktív transzport: sejten kívüli koncentrációtól független, energia (ATP) felhasználással történő úgynevezett pumpamechanizmus ( kálium- nátrium pumpa) által biztosított anyagvándorlás. Lehetnek:

· Egyirányú(uniport): valamilyen anyag be- vagy kijutását jelenti különböző csatonafehérjéken keresztül ATP – felhasználással.

· Kétirányú( antiport): ugyanazon a csatornán keresztül folyó nátrium- és káliumionok ki- és beáramlása.

· Elősegítő transzportmechanizmus: vannak olyan molekulák, amelyek bejutása a sejtbe elősegíti egy másik molekula bejutását is.(pl. nátriumion segíti a glükóz bejutását).
· Membránfűződésel járó transzport: a folyékony vagy szilárd részecskék a sejtmembrán felületén megtapadnak, majd besüllyednek a membránba. A részecskéket a membrán körülöleli és az lefűződik a sejt belsejébe. Ha a bekebelezett anyag szilárd halmazállapotú, akkor fagocitózisról, ha cseppfolyós akkor pinocitózisról beszélünk. A bekebelező folyamat neve endocitózis. A phagosoma(fagoszóma) végighalad a sejt „bekebelező csatornáján” és közben lebomlik. Az endocitózishoz az energiát az ATP szolgáltatja. Az endocitózis mértéke és sebessége idegi és hormonális hatásoktól függ. Az emészthetetlen anyagok kilőködnek a sejtből. Ez az exocitózis folyamata. 

Glycocalix( sejtburok): kémiailag glikoproteinekből, glikolipidekből, proteoglikánokból áll. A glycocalix szerepet játszik a sejtek mechanikai védelmében és a sejt kiszáradásának megakadályozásában. Sérülése vagy eltávolítása a sejt pusztulásával jár. 

A sejtmembrán funkciói:

· biztosítja a sejt alakját és elhatárolja környezetétől.
· részt vesz az anyagtranszportban
· felszíni receptoraival és markereivel részt vesz a sejtek közötti információáramlásban, a saját és idegen felismerésében
· a glikokalix segítségével elősegíti a sejtek összetapadását és mechanikai védelmét.
· részt vesz a sejtműködés szabályozásában (hormonkötő receptorok révén) és a sejtműködés szinkronizálásában
Sejtkapcsoló struktúrák:

A sejtek egymással sajátos módon összekapcsolódva biztosítják azt, hogy ezek az egységek ne váljanak el egymástól, illetve bizonyos anyagok ne juthassanak át egyik sejtből a másikba, vagy éppen fordítva; elősegítik az anyagok átjutását.
Sejtkapcsoló struktúrák a következők:

· Zonula occludens( záróléc): a hámsejtek közötti tartós kapcsoló struktúra, amely gallérszerűen körbefutva szorosan összeilleszti a szomszédos sejteket. Meggátolja az anyagok átjutását egyik sejtből a másikba. 

· Zonula adherens: a hámsejtek között gallérszerűen kialakuló, a zonula ocludensnél lazább sejtkapcsolódási mód. A sejtek citoplazmájából a sejthártya felé fimon fonalak, ún. tonofilamentunok futnak. A zonula adherens területén egyes anyagok diffúzióval áramlanak a sejtbe.

· Desmosoma (dezmoszóma): a sejtek közötti pontszerű, kapcsolószerkezet. A citoplazmában a sejthártya felé itt a tonofilamentumok futnak és ott rögzülnek.

· Réskapcsolat (gap junction): szomszédos sejt közötti résben a membránnak megfelelő területen kb. 7-8 nanométer átmérőjű, sokszögletű képletek vannak. Két szomszédos sejt közötti egyes kis molekulatömegű anyagok átjutása. Megfigyelhető a szívizom sejtek közötti elektromos kommunikációkor. Időleges sejtkapcsolódási formák. Gyorsan kialakulnak és ugyanakkor gyorsan el is tűnnek.

· Bazálmembrán (alaphártya): a hám és a kötőszövet határán húzódó jól kifejlett képlet. Alapanyagában kollagén, illetve retikulinrostocskák vannak beágyazva. Funkciója az anyagok szelektív beáramlása egyik sejtből a másikba, illetve egyik sejtből ki, a másikba be. Védelmet nyújt a kórokozók ellen. 
· Féldezmoszómák: a hám- és a kötőszövet találkozásánál a hámot a bazálmembránhoz kapcsoló képletek.

· Eberth-féle vonalak: a szívizomsejtek határai, amelyeket dezmoszómák és zonula occludensek kapcsolnak össze.
· Synapsisok (szinapszisok): a neuronok közötti jellegzetes sejtkapcsolódási formák. A kémiai szinapszisokban kémiai ingerületátvivő anyagokkal történik az információ átadása. 

· Interdigitáció: két szomszédos sejt membránjának ujjszerű egymásba nyomulása.

A sejtek felszínén is megfigyelhetők olyan képletek, amelyek a tökéletesebb munkavégzést szolgálják. A sejtek egy része felszívó (abszorbeáló) működést végez. A felület növelése az ún. 

· microvillusok (mikrobolyhok) segítségével történik. Ezek kb. 1-1,5 mikrométer hosszú, 0,08-0,1 mikrométer átmérőjű ujjszerű plazmanyúlványok, melyeket sejthártya borít be. Belsejükben apró rostocskák (mikrofilamentumok) húzódnak, melyek ezeket a képleteket merevítik is.
Ha a mikrobolyhok tömege csak a sejt apikális felszínén helyezkedik el, akkor

· kefeszegélyről vagy cuticuláról(kutikula) beszélünk. Ez jellemző a vesecsatorna hámsejtjeire vagy a vékonybél hengerhámsejtjeire. 

Ha a mikrobolyhok az egész sejtfelszínt borítják, akkor

· pelliculáról(pellikula) van szó. 

A folyadékvisszaszívást (reszorpciót) végző sejtek alapi részén lévő sejtmembrán- betüremkedések növelik a felszínt. Ezeket a képleteket

· bazális (alapi) csíkolatnak nevezik. A reszorpció energiaigényes folyamat. A bazális csíkolat közelében sok mitokondrium található.

6.tétel: Cytosceleton

A sejtben elhelyezkedő egyes kompartmentek nem úszkálnak a citoplazma közegében, hanem rostszerű struktúrák között helyezkednek el. Ezek e képletek hozzák létre a sejt belső vázát a cytoskeletont(citoszkeletont). A citoszkeletont háromféle fehérjéből felépülő struktúra alkotja:

· Mikrofilamentumok: kb. 4-7 nanométer átmérőjű rostocskák Globuláris fehérjék sorbarendeződésével jönnek létre. A mikrofilamentumokból álló miofibrillumok a sejt (és az egyed) hely- és helyzetváltoztató mozgásában vesznek részt. A miofibrillumok az izomszövet sejtjeiben, ill. rostjaiban fordulnak elő. Az izomrost sokmagvú óriássejt, melyet a sejtmembránnak megfelelően a szarkolemma vesz körül. A harántcsíkolt izomrostokban a vékony aktin és a vastag miozin filamentumok jellegzetesen helyezkednek el. A haráncsíkolt izomszövet működési egysége a szarkomer. Részei: Z1, I1, A1-H-A2, I2,Z2 csíkok.  Az ingerület a Z csíkon jut el és ezek közvetítésével történik az izom összehúzódása és elernyedése. Az endoplazmás retikulumot az izomszövet esetében szarkoplazmás retikulumnak nevezik. Ez két csatornarenszerből áll. Az egyik párhuzamos a rost hossztengelyével (longitudinális vagy L rendszer), a másik erre merőleges lefutású (transzverzális vagy T rendszer). A T rendszer összeköti az izomrostot borító sejthártyát a szarkomer Z csíkjával. Nyugalomban az L rendszerben kalciumionok tárolódnak. Izomösszehúzódáskor a szinapszisból felszabaduló acetilkolin depolarizálja a sejtmembránt. Ez átterjed a T rendszeren keresztül a Z csíkokra, majd az L rendszerre, ahonnan kalciumionok szabadulnak ki. Elernyedéskor a bekövetkező repolerizáció hatására a kalciumionok visszatérnek az L rendszerbe. A csúszási és szétválási folyamatokhoz szükséges energia a meromiozonban levő ATP-ből ered. 

· Átmeneti filamentumok: kb. 8-12 nanométer átmérőjű rostok
· Mikrotubulusok: kb. 18-25 nanométer átmérőjű, mintegy 4 nanométer falvastagságú képletek. Alapegységei a globuláris fehérjékből képződő protofilamentumok. Egy- egy mikrotubulus 8-16 protofilamentumból álló csőszerű képlet, melyekről karok állnak ki. A karok egy része enzimként működik. A mikrotubulusok a sejtben mindenhol előfordulnak. Sajátosan rendeződött mikrotubulus- rendszert tartalmaznak a csillók. A csillók a sejt felszínén elhelyezkedő anyagokat továbbítják, ha a sejtek egymáshoz rögzített szöveti köteléket alkotnak, vagy magát a sejtet mozgatják, ha az folyékony közegben helyezkedik el. Szerkezetileg hasonló felépítésű a hosszú ostor is. Ennek száma általában egy (pl. spermium).A csillót sejtmembrán borítja. Felépítésében 9 pár mikrotubulus  vesz részt, amelyek egy központi hüvellyel körülvett mikrotubuluspár körül helyezkednek el. Mozgásukat a bazális testecskék irányítják. A csillók és ostorok mozgásához szükséges energiát a közelükben elhelyezkedő mitokondriumok szolgáltatják. A csillók és ostorok mozgása a bennük lévő mikrotubulusok elcsúszásán (sliding) alapul. Amíg csillók mozgása kúppalástszerű, addig az ostor hullámzó vagy spirális mozgást végez.

Míg az átmeneti filamentumok elsősorban a sejtforma kialakításában vesznek részt, addig a mikrofilamentuok és mikrotubulusok a sejt belső rendszerében önálló mozgásra, ill. egyes sejtalkotók mozgatására képes képletként működnek. A citoszkeleton struktúrái képesek  egymásba átalakulni, eltűnni és  újra keletkezni a sejt pillanatnyi állapotának, igényének megfelelően, ezáltal biztosítva a dinamikus sejtműködést. A sejtplazma folyékony közege a cytosol(citoszol, citoplazmamátrix). Alapközege a víz, amely oldottan vagy kolloid formában sókat, lipideket, szénhidrátokat és fehérjéket tartalmaz. A fehérjék jelentős tömege enzim, mivel a sejtanyagcseréhez kapcsolódó folyamatok többsége a citoszolban megy végbe.

7.tétel: Endoplazmatikus retikulum, Golgi-apparátus

Az eukarióta sejtek citoplazmájában egy szabálytalan alakú üreg- és járatrendszer foglal helyet. Az üregek és járatok falát speciális biológiai membrán borítja, ezáltal lényegesen megnövelve a sejt belső felületét. A membrán határolta üregek lehetnek hólyagszerű képletek (vezikulumok), lapos medencék (ciszternák) vagy csövek (tubulusok). A lapos ciszternák elhelyezkedhetnek egymással párhuzamosan is. Ezt a belső membránrendzert endoplazmás retikulumnak  nevezzük. Alak és működés szempontjából az endoplazmás retikulumnak két formáját különböztetjük meg:

· Durva felszínű(granuláris) endoplazmás retikulum (GER): egymással összeköttetésben álló csőszerű képletekből, hólyagokból és medencékből álló membránrendszer. Szekréciós tevékenységet folytató sejtekben található. A membrán felszínén elekronsűrű, RNS- tartalmú, kb. 15-30 nanométer átmérőjű, két alapegységből álló képletek, a riboszómák találhatók. A riboszómák jelenléte élénk fehérjeszintézisre utal. Az ilyen típusú sejtek citoplazmáját ergasztoplazmának (tevékeny plazmának) is nevezik. Elrendeződése a sejtekben különböző lehet. A neuronokban szabálytalan elrendeződésű csoportokat képez (Nissl- szemcsék), de például az immunfehérjéket termelő plazmasejtekben egyenletes elrendeződést mutat. A durva felszínű endoplazmás retikulum elsődleges szerepet játszik a sejtek fehérjeképzésében.

· Sima felszínű (agranuláris) endoplazmás retikulum (SER): membránszerkezet azonos a durva felszínű endoplazmás retikuluméval, de nem tartalmaz riboszómákat. Funkciója elsősorban a szteroidok és zsírsavak szintézise, a glikogénképzés, a kalciumion raktározása és a méregtelenítés (májsejtek).

A biológiai membránok kopása és pusztulásának üteme sejttípusonként változó és természetesen függ a sejt pillanatnyi állapotától is. 

Golgi- apparátus: a sejtmag közelében elhelyezkedő membránrendszer, amely hólyagocskákból, (Golgi-vezikulumok) és lapos zsákokból (Golgi-ciszternák) álló egységekből épül fel. A 8-10 ciszternából álló egységeket diktioszómáknak nevezik. A diktioszómák száma a sejtekben változó. (lásd. tk. 61.old. 2-13. ábra). Membránszerkezete állandóan cserélődik. A leváló, membránnal borított üregek egy része váladékot tartalmazó szekréciós granulum, már része pedig vastagabb membránnal  borított, ún. burkos (coated) vakuólum, amelyek enzimeket tartalmaznak. Ezek lényegében primer lizoszómák. A Golgi- apparátus részt vesz a sejtmembrán mindenféle fehérjéinek megformálásában, valamint a fehérjék és a lipidek összekapcsolásában is. Transzport folyamatot biztosít, negyedleges fehérje szerkezet kialakítása.

8.tétel:  Mitokondrium

Fénymikroszkóppal is tanulmányozhatók. A citoplazmában elhelyezkedő szemcse, pálcika vagy görbült képletek elrendeződése igen változatos lehet. Egyes sejtekben egyenletesen (pl. neuronok), másokban körülírtan (pl.spermiumok farok részében) találhatók. Vannak sejtek, amelyben egyetlen mitokondrium van (baktériumok), de vannak olyanok is, amelyekben többezer is található (májsejtek). A mitokondriumok száma a sejtek aktivitásának függvényében változik. Különösen a sejtmag körül, ill. azokon a területeken összpontosulnak, ahol a legenergiaigényesebb folyamatok játszódnak le. A mitokondriumot kettős membránréteg határolja, amelyek között rés található. Ez a külső kamra. A belső membrán által határolt terület a belső kamra vagy mátrix üreg. A külső kamrában citoszol van, ezért a membrán erre tekintő felszínét C felszínnek, míg a belső kamra felé tekintő részét M felszínnek nevezik. A belső kamrában lévő mátrixban találhatók a citrátciklus és a zsírsav-oxidácó enzimjei, valamint a mitokondriális DNS. A mitokondrium belső membránja a mátrix felé lemezek vagy csövek formájában betűrődik, a betűrődés változatos lehet. A lemezek felszínén elemi részecskék (oxiszomák) találhatók. Ezek fejjel, nyakkal és talppal rendelkező képletek. 

· Feji részben  az oxidatív foszforiláció enzimjei

· A talp területén az elektronszállító enzimek találhatók.

· A nyaki részen a két folyamatot összekapcsoló enzimek helyezkednek el. 

A cukor bontásakor keletkező ecetsav, majd pedig mint acetil-koenzim- A az oxiszomák talpához, majd a feji részhez jut el, amelyekben ATP szintetizálódik. A raktározott ATP-ből energia szabadul fel. A mitokondriumban történő energiaképzés a biológiai oxidáció során valósul meg. (tk. 76.old. 2-21. ábra) A mitokondriumok kb. 70%-a fehérje (enzimek), kb. 25 %-a foszfolipid, kb. 5%-a DNS és kb. 0,1 %-a RNS. Jelentős mennyiségben tartalmaznak nátrium-, kalcium- és magnéziumionokat, valamint nyomelemeket is. A mitokondriumok autoreproduktív sejtorganellumok, amely azt jelenti, hogy a sejt egészétől függetlenül képesek osztódni és fehérjéik egy részét előállítani. Ez a tény igazolja az endoszimbionta elméletet, vagyis a mitokondriumok bakteriális eredetét.

Metabolikus folyamatok:

A sejtek anyagcseréje lényegében anyagfelépítő és anyaglebontó folyamatokból áll. Ezek a folyamatok képezik az 

· intermedier metabolizmus (köztes anyagcsere) részeit. Az intermedier metabolizmus során szintetizálódnak a sejtműködéshez nélkülözhetetlen nukleinsavak, fehérjék, szénhidrátok és zsírok. Az anyagok lebontása szintén az intermedier metabolizmus része.

· az intermedier anyagcsere lebontó (katabolitikus) folyamatai szolgáltatják az energiát és a különböző anyagcseretermékeket (metabolitokat), az 

· alapanyagot és energiát igénylő felépítő (analbolikus) folyamatokhoz. 

Mindkét folyamatban enzimek és enzimrendszerek vesznek részt. Az enzimek által katalizált folyamatok egy része megfordíthatatlan (irreverzibilis), más részük visszafordítható (reverzibilis) folyamat. Az anyagcsere- folyamatokban enzimatikus zsilipek, gyűjtőmedencék, ill. elágazási pontok vannak. 

· Zsilipek: szabályozzák, hogy a folyamat tovább haladjon vagy ne, ezáltal szabályozó szerepet töltenek be.

· Gyűjtőmedencék: lényegében olyan anyagcseretermékek, amelyek többféle anyagból is keletkezhetnek (pl.ATP)

· Elágazási pontok: olyan átmeneti termékek, amelyek többféle vegyület kiindulási alapját képezhetik.

A kémiai folyamatok irányát és sebességét a kiinduló anyagok és a végtermékek koncentrációja határozza meg. Az ún. stacioner egyensúlyi állapotban nagyjából azonos az időegység alatt elbomló és keletkező anyagmolekulák mennyisége.

9.tétel:  Lizoszóma, peroxiszóma, receptoszóma

A lizoszóma: 

A sejt belsejébe membránba csomagoltan érkező anyagokat a lizoszómák emésztik meg. E jellegzetes, egyszeres membránnal burkolt képletek a Golgi- appatárusból válnak le és burkuk elvesztése után primer lizoszómákká alakulnak. Belsejüknek kb. 10-60 féle enzim (lipázok, nukleázok, proteázok stb.) található. Primer lizoszómák összeolvadnak a sejtbe kerülő receptoszómákkal, vagy a folyadékcseppeket tároló pinocitotikus vezikulumokkal, esetleg a szilárd anyagot hordozó fagoszómával és szekunder lizoszómákká alakulnak. Az emészthetetlen anyagok a tercier lizoszómákban maradnak vissza.A tercier lizoszómák tartósantárolódhatnak a sejtben (pl. neuronok) vagy exocitózissal kilökődhetnek onnan. Többféle szerepet töltenek be a sejtekben. A sejt elöregedett alkotórészeit, membránképleteit eltávolítják, ill. lebontják. A sejtbe bejutó idegen anyagokat (pl. festékszemcsék, baktériumok) megemésztő lizoszómákat heterofagoszómáknak,a folyamatot pedig heterofágiának nevezik. A lizoszómák a sejten kívül is végezhetnek emésztést például a csontképzés folyamán. A lizoszóma membránja felbomlik és a belőle kiszabaduló enzimek feloldják a sejtet, sőt kijutva a sejt közötti állományt is. Ez az autolízis folyamata. A lizoszómák a sejt emésztő funkcióját látják el. Csökkent működésük különböző betegségek okát képezheti.

Csökkent működése lehet:

· Veleszületett anyagcserezavar: amikor nem termelődnek azok az enzimek, amelyek valamelyik anyag lebontásához szükségesek lennének. A lebontó anyagok az egyes sejtekben felhalmozódnak. Ezek az ún. raktározási vagy tárolási betegségek. Tárolási betegség akkor is kialakulhat, ha jóval több idegen anyag kerül a sejtbe, mint amennyit a lizoszóma enzimjei képesek lebontani. Így alakulhat ki pl. a szilikózis (porártalom) is.
· Megbetegedés másik módja amikor a lizoszóma membránja megsérül és az emésztőenzimek a citoplazmába jutnak. Az önemésztés során a sejtek elpusztulnak.

Peroxiszóma:

A magasabbrendű szervezetekben a purin lebontásában a peroxiszómák vesznek részt. Ezek kb. 0,3-1,5 mikrométer átmérőjű, membránnal fedett képletek, amelyekben kb. 24 féle enzim mutatható ki. Főleg peroxidok lebontásában van szerepük, ezáltal megvédik a sejtet a mutációktól.

Receptoszómák:

A sejthártya felszínén lévő receptorfehérjék speciális molekulákat ismernek fel. Ezeket megkötik a felületükön, majd besüllyedve a sejtmembránba, onnan kis burkos hólyagocskák formájában leválnak. Ezeket a membránnal borított vezikulumokat receptoszómáknak nevezik. A receptoszómák membránja a rendeltetési helyre vonatkozó információkat tartalmazza. Ennek alapján 3- féle módon vehetnek részt az anyagok szállításában:

· A receptoszóma végighalad a sejten és a sejt ellenkező pólusán leadja e benne levő anyagot. Főleg ott, ahol a sejt két pólusa más- más közeggel rendelkezik.
· A receptoszómák összeolvadnak a lizoszómákkal és megtörténik az anyagok emésztése.
· A receptoszómákhoz kapcsolódó lizoszómák nem emésztik meg a szállított anyagot, hanem a sejtmaghoz irányítják és ott fejtik ki hatásukat.

10.tétel:  Sejtmag

Az eukaróta sejt életét irányító organellum

Funkciói:

· Sejciklus(életszakaszok) → sejtosztódás irányítása (genetikai információ tárolása, átadása)
· Intermedier metabolizmus irányítása → például fehérjeszintézis
Sejtmag szerkezete:

· Sejtmaghártya: a sejtmag sejtmaghártyával különül el a plazmától. A sejtmaghártyát 2x2 rétegű lipidmembránba merülő fehérjék alkotják. A molekulák kettős membránszerkezetet képeznek. A külső membránfelszínhez riboszómák kapcsolódnak, a belsőhöz pedig egy enzimekben gazdag vékony, rostos fehérjelemez (lamina fibrosa) tapad. Két membránja között kb. 10-30 nanométer vastagságú rés (perinukleáris rés) van. Nem összefüggő membránfelület, rajta pórusok figyelhetők meg, ezáltal az egész felszínt lyukacsossá teszik. Mint különleges szerkezetű szűrő működik az anyag- és információáramlás irányításában. A pórusok száma sejttípusonként változik. A pórusok dinamikusan nyílnak és záródnak. Nyitott pórus esetén a pórus belsejében egy a citoplazma sűrűségével megegyező anyag található. A zárt pórusban elektronsűrű  anyag az ún. diafragma helyezkedik el. Egyes sejtekben a pórusok mérete jóval nagyobb, szerkezetük is bonyolultabb, ilyenkor póluskomplexről beszélünk (szűrőként funkcionál). A magpórusok anyagának több mint 90%-a fehérje. Aktív transzportfolyamatot bonyolít le. 
· Sejtmag ( nukleusz vagy karion): egy erősen fénytörő testecske. A sejtek általában egy sejtmaggal rendelkeznek, de vannak kétmagvú (pl. húgyhólyag), ill. többmagvú (pl. harántcsíkolt izom) sejtek is. Az érett vörösvértestek mag nélküliek. A sejtmag elhelyezkedhet a sejt közepén vagy attól távolabb(excentrikusan) is. Alakjuk igen változatos. 

· A sejtmag alapállományát a magnedv vagy karyolympha (kariolimfa) képezi. Nagy mennyiségben tartalmazza a nukleinsavak szintéziséhez és a transzportfolyamatokhoz szükséges enzimeket, nukleotidokat és a sejtmag működéséhez szükséges különböző ionokat. A sejtmag állományát a magnedvbe ágyazott rostok hálózata képezi. 
· Ez a rosthálózat képezi a sejtmag jól festődő kromatinállományát. A kromatinállomány két féle lehet: eukromatin és heterokromatin.

· Eurokromatin: (kinyitható a DNS). A DNS- molekulák kettős spiráljáról mód van a genetikai információk átadására, a mRNS- be történő átírására. Az eukromatikus mag világosabban festődik a DNS szerkezeti lazasága miatt.
· Heterokromatin: (zárt állapot). A DNS- molekuláról nem történik informácóátírás mRNS- be, azaz genetikailag zárt információrendszer. Egy része a sejt egész élete folyamán gátolt, feltekeredett állapotban van  ( konstitutív heterokromatin), más része azonban csak időlegesen blokkolt (fakultatív heterokromatin).

· Magvacska: A sejtmag két vagy több nagy RNS- tartalmú testecske is megtalálható, ezek a magvacskák (nukleoluszok). Kémialilag főleg riboszomális RNS-t és DNS-t tartalmaz. Hártya nem borítja. Fő feladata a riboszómák képzése.  
· Ivari kromatin: A leány embrióban a méhen belüli fejlődés igen korai időszakában a sejtek magjainak genetikai állományában az egyik X ivari kromoszóma heterokromatizálódik, ezáltal genetikailag inaktívvá válik és a sejtmaghártyához tapad. Ezt a képletet Barr- testnek vagy ivari- kromatin (sex-chromatin) rögnek nevezik.
Kromoszómák: A heterokromatinizáció, azaz az információtároló rendszer mintegy összesűrítése a legtökéletesebben bázikus festékkel jól festődő testecskék formájában látható. Ezek a képletek a chromosomák (kromoszómák). Két karral rendelkező kötegszerű képletek. A karokat a köztük lévő középrész a centroméra kapcsolja össze. Mivel ez a terület szinte befűzi a kromoszómákat, ezért ezt a részt elsődleges befűződésnek is nevezik. Ennek alapján a kromoszómákat az alábbi módon csoportosíthatjuk:

· Metacentrikus kromoszómák: a centroméra a kar közepén helyezkedik el.
· Szubmetacentrikus kromoszómák: a centroméra a középtől távolabb van.
· Akrocentrikus kromoszómák: a centroméra a kar egyik végének közelében található.
· Telocentrikus kromoszómák: a centroméra a kar végén helyezkedik el. (tk. 60.old.2.-12.ábra)
Egyes kromoszómákon a centromérán kívül található még egy ún. másodlagos befűződés is, mely a kromoszóma többi részével finom fonalak alakjában köti össze a satellitát (szatellitát). Ezek a fonalak a magvacska (nukleolusz) kialakításában vesznek részt, ezért nukleoláris organizátor régiónak (NOR) is nevezik. Az ember diploid sejtjeinek kromoszóma száma 46 (23 pár kromoszóma). Az érett ivarsejtek 23 db kromoszómát tartalmaznak.

Diploid sejt:
Például ivarsejtek: két sorozattal, ill. garnitúrával rendelkező sejt. (2n)

Haploid sejt:
Egy sorozattal rendelkező sejt(n)

11.tétel: Intermedier anyagcsere

Metabolikus folyamatok:

A sejtek anyagcseréje lényegében anyagfelépítő és anyaglebontó folyamatokból áll. Ezek a folyamatok képezik az 

· intermedier metabolizmus (köztes anyagcsere) részeit. Az intermedier metabolizmus során szintetizálódnak a sejtműködéshez nélkülözhetetlen nukleinsavak, fehérjék, szénhidrátok és zsírok. Az anyagok lebontása szintén az intermedier metabolizmus része.

· az intermedier anyagcsere lebontó (katabolitikus) folyamatai szolgáltatják az energiát és a különböző anyagcseretermékeket (metabolitokat), az 

· alapanyagot és energiát igénylő felépítő (analbolikus) folyamatokhoz. 

Mindkét folyamatban enzimek és enzimrendszerek vesznek részt. Az enzimek által katalizált folyamatok egy része megfordíthatatlan (irreverzibilis), más részük visszafordítható (reverzibilis) folyamat. Az anyagcsere- folyamatokban enzimatikus zsilipek, gyűjtőmedencék, ill. elágazási pontok vannak. 

· Zsilipek: szabályozzák, hogy a folyamat tovább haladjon vagy ne, ezáltal szabályozó szerepet töltenek be.

· Gyűjtőmedencék: lényegében olyan anyagcseretermékek, amelyek többféle anyagból is keletkezhetnek (pl.ATP)

· Elágazási pontok: olyan átmeneti termékek, amelyek többféle vegyület kiindulási alapját képezhetik.

A kémiai folyamatok irányát és sebességét a kiinduló anyagok és a végtermékek koncentrációja határozza meg. Az ún. stacioner egyensúlyi állapotban nagyjából azonos az időegység alatt elbomló és keletkező anyagmolekulák mennyisége.

Lipidek bioszintézise:

A zsírok szintetizálása többféle anyagból lehetséges. Képződhetnek acetil- koenzim-A ból szén- dioxid beépüléssel létrehozva egy 3 szénatomos köztes terméket (malonil- Co-A). Következő lépésben egy ilyen 3 szénatomos csoport és egy acetilcsoport szén- dioxid kilépés közben reagál egymással, majd ezt redukciós lépések követik. Az így képződött termékhez újabb 3 szénatomos csoport kapcsolódik, majd ismétlődik a szén- dioxid kilépés és a redukció. Végeredményben a zsírsavmolekula 2 szénatomos szakaszonként épül fel, amikor elérte a kellő lánchosszúságot, egy lezáró enzimreakció leállítja a további láncnövekedést.  A glikolízis metabolitjából származó glicerinnel a zsírsavak észterkötést alkotnak, így neutrális zsírok keletkeznek. A prosztaglandinok eszenciális zsírsavakból szintetizálódnak. A neutrális zsírok hidrolízis útján történő lebomlása a lipolízis. Ez a folyamat még extracellulárisan (sejten kívül) történik. A folyamat eredményeként glicerin- és zsírsavmolekulák keletkeznek. A glicerin 3 szénatomos termékké (glicerin- aldehid) alakul át, majd bekerül a glikolízis folyamatába és a citrosavciklusban eloxidálódik. A zsírsavak a sejtben 2 szénatomos egységenként bomlanak le (béta-oxidáció). A sejtekben folyó anyaglebontó és felépítő folyamatok az intermedier metabolizmus részei. (tk. 73.old. 2-18. ábra)

Szénhidrát szintézis:

A sejtműködés döntő energiaforrása a glükóz. A vérből a sejtbe kerülve a glükóz- 6- foszfáttá foszforizálódik. A glükóz-6-foszfát glicerinaldehid- foszfáttá, majd a piroszőlősav sójává (piruvát) alakul. Ezt a lebontási folyamatot nevezik glikolízisnek (Embden-Meyerhof-út). A glikolízis a sejten belüli anyaglebontó folyamatok központi csatornája. 1 mol glükóz lebontásakor a glikolízisben 2mol ATP keletkezik. A piruvát oxigén jelenlétében, a biológiai oxidáció során a citromsavciklusban, majd a terminális oxidációban ég el. A sejtekben történő cukorképzés a glükoneogenezis. Ilyenkor a kiinduló anyagok a laktát, piruvát és az alfaketosavak lehetnek, amelyek bonyolult enzimreakciók során glükózzá alakulnak.

